Rūta Konela
Rūta Konela (angļu: Ruth Connell; dzimusi 1979. gada 20. aprīlī) ir skotu teātra, televīzijas un kino aktrise, kinoproducente, profesionāla dejotāja un horeogrāfe. Viņa ir zināma ar Rovēnas lomu CW seriālā Supernatural (2014—2020). Viņa tika nominēta kā "Labākā aktrise galvenajā lomā" 2013. gada Brodvejas pasaules Losandželosas balvai par Dārlingas kundzes un Kapteiņa Āķa lomu teātra Blank, Losandželosā lugā Peter Pan: The Boy Who Hated Mothers.